Don't Blame Me

"Don't Blame Me" (בעברית: "אַל תַּאֲשִׁימוּ אוֹתִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation.<ref name=":8"></ref> השיר יצא לאור ב-10 בנובמבר 2017, על ידי חברת התקליטים ביג משין רקורדס, ביחד עם שאר השירים מתוך האלבום.<ref name=":8" /> סוויפט כתבה את "Don't Blame Me" עם המפיקים שלו מקס מרטין ושלבאק. מבחינה מוזיקלית, הוא משלב סוגות מוזיקליות כמו אלקטרופופ וגוספל פופ.<ref name=":4"></ref> מבחינה לירית, מילותיו עוסקות בהשוואה בין אהבה להתמכרות לסמים.<ref></ref>

השיר זכה לשבחים ביקורתיים ומעורבים מטעם מבקרי המוזיקה, שרבים מהם שיבחו את כתיבת השירים של סוויפט ואת שירתה ה"אכזרית".<ref></ref><ref name=":6"></ref> ב-Paste דירגו אותו במקום ה-32 ברשימת "158 השירים הטובים ביותר של טיילור סוויפט, לפי דירוג",<ref name=":0" /> בעוד שב-NME דורג במקום ה-67 ברשימה דומה.<ref name=":1" /> כאשר יצא, לא הצליח השיר להיכנס למצעדי השירים ברחבי העולם, כיוון שהאפשרות להאזנתו ושמיעתו הוגבלה, עד ליציאתו של Reputation ואחריה.<ref name=":8" /> עם זאת, בשנת 2022 הפך "Don't Blame Me" ללהיט רדום ברשת החברתית טיקטוק ובעקבות כך, דורג במצעדי השירים ברחבי העולם כולל במצעד הסינגלים הבריטי וזאת, בנוסף לכך שהצליח לצבור למעלה מ-1.2 מיליון השמעות ביממה אחת בספוטיפיי.<ref></ref><ref></ref>

עבור "Don't Blame Me" לא יצא וידאו קליפ, אך האודיו הרשמי שלו שהועלה לערוץ היוטיוב הרשמי של טיילור סוויפט הצליח לצבור למעלה מ-20 מיליון צפיות.<ref></ref> במהלך סיבוב ההופעות החמישי של סוויפט, "Reputation Stadium Tour" (2018), בוצע "Don't Blame Me" כחלק מרשימת השירים של אותו הסיבוב.<ref></ref> ב-27 במאי 2022, העניק לו איגוד תעשיית ההקלטות הבריטי (BPI) את תואר הכסף, על מכירות של למעלה מ-200,000 עותקים בממלכה המאוחדת; הרצועה הראשונה והיחידה מ-Reputation שעשתה זאת.<ref name=":2"></ref>

== רקע וכתיבה ==
טיילור סוויפט הוציאה את אלבום האולפן החמישי שלה, 1989, באוקטובר 2014 שזכה להצלחה מסחרית בין-לאומית. האלבום נמכר ביותר משישה מיליון עותקים בארצות הברית והנפיק שלושה סינגלים שדורגו במקום הראשון במצעד הבילבורד הוט 100: "Shake It Off", "Blank Space" ו-"Bad Blood".<ref></ref><ref></ref> סוויפט המשיכה להיות יעד מרכזי לרכילות בצהובונים במהלך הקידום של 1989. היו לה מערכות יחסים רומנטיות קצרות מועד עם המפיק הסקוטי קלווין האריס והשחקן האנגלי טום הידלסטון. המוניטין שלה נפגע ממחלוקות מתוקשרות עם ידוענים אחרים, כולל הראפר האמריקאי קניה וסט, אשת התקשורת האמריקאית קים קרדשיאן והזמרת-יוצרת האמריקאית קייטי פרי.<ref></ref> סוויפט הפכה יותר ויותר מסויגת ברשתות החברתיות, לאחר ששמרה על נוכחות פעילה עם קהל עוקבים גדול, ונמנעה מאינטראקציות עם העיתונות שאירעו במסגרת אותן המחלוקות המתוקשרות.<ref></ref>

היא החלה לעבוד על אלבום האולפן השישי שלה, Reputation, כמענה להמולה התקשורתית סביב הפרסונה שלה.<ref name=":5"></ref> סוויפט תיארה את האלבום כ"קתרזי", ונצמדה לסגנון הכתיבה של הסינגל שלה "Blank Space" מ-2014, בו היא עשתה סאטירה על התדמית שלה בקרב הציבור. היא אמרה: "לקחתי את התבנית הזאת של, בסדר, זה מה שכולכם אומרים עליי. תנו לי פשוט לכתוב מהדמות הזו לשנייה".<ref name=":5" /> הגזרה הסופית של Reputation הורכבה מ-15 רצועות, שסוויפט הייתה שותפה לכתיבתן, הפקתן והלחנתן.<ref name=":8" /> המפיקים השוודים מקס מרטין ושלבאק כתבו והפיקו יחד תשע רצועות מתוך האלבום, ביניהן "Don't Blame Me".<ref></ref>

== מוזיקה ומילים ==
"Don't Blame Me" הוא שיר אלקטרופופ עם אלמנטים חזקים של EDM וגוספל.<ref name=":4" /><ref name=":7" /> הוא כולל הפקה "אפלה" ותואר כ"בעל מצב רוח" עם שימוש בסינתיסייזרים, בס כבד וקולות רקע מעוותים מרובים.<ref name=":4" /><ref name=":6" /><ref name=":9" /> המילים שלו עוסקות בהכרזה של סוויפט על מושא אהבתה, תוך שימוש בדימויים דתיים והתייחסויות להתמכרויות ("הו, אלוהים הצל אותי, הסם שלי הוא אהובי").<ref name=":7" /> היחס הלא מתנצל שלה לשיר שיקף את המוניטין שלה ככותבת שירים שכתבה בעיקר על אהבה ומערכות יחסים בעבר.<ref name=":6" /><ref></ref> הרצועה מכילה גם התייחסות ל"גטסבי הגדול" שבו סוויפט מתייחסת לעצמה כ"חיננית של בן הזוג שלה".<ref></ref>

== ביקורת ==
ב-Spin, מוניק מלנדז סברה ש-"Don't Blame Me" הוא השיר שייצג את Reputation, ושיבחה את הפקתו ומילותיו.<ref name=":7"></ref> קוקס ג'יימיסון מפיצ'פורק כינה טען כי "שירים כמו " ו-"Don't Blame Me" הם מפלצות נוצצות שמצליחות להחזיק יחד היות שטיילור מציגה באמצעותם את הנוכחות שלה".<ref name=":9"></ref> אוון סאודי מ-PopMatters,<ref></ref> וזאק שונפלד מניוזוויק טענו שמדובר ב"גולת הכותרת באלבום".<ref></ref>

בביקורות פחות חיוביות, חלק מהמבקרים מצאו שההפקה בהשפעת ה-EDM "תפלה" ו"לא מושכת", בין היתר כיוון שהסאונד של השיר כבר היה פופולרי מאוד במצעדים באותה העת בה יצא.<ref></ref><ref></ref> ניקול אלמיידה מ-Atwood Magazine מצאה את מטפורת הסמים במילותיו כדבר קלישאתי.<ref></ref> בניו יורק טיימס טענו שהשיר "מזכיר את מקהלת הגוספל שאפיינה את שיריה של מדונה, תוך שהוא עצמו קשוח ומהיר".<ref></ref>

ברשימת "כל 206 השירים של טיילור סוויפט, לפי דירוג" שפורסמה על ידי רוב שפילד מרולינג סטון דורג "Don't Blame Me" במקום ה-102.<ref name=":3" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|90
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|102
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|114
|<ref name=":3"></ref>
|-
|NME
|השירים הטובים ביותר של טיילור סוויפט, לפי דירוג
|67
|<ref name=":1"></ref>
|-
|Paste
|158 השירים הטובים ביותר של טיילור סוויפט, לפי דירוג
|32
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|101
|<ref name=":0"></ref>
|}

== קרדיטים וצוות ==
כל הקרדיטים שלהלן לקוחים מהערות האלבום של Reputation.
* טיילור סוויפט – שירה ראשית, שירת רקע
* מקס מרטין – הפקה, כלי מקלדת, שירת רקע
* שלבאק – הפקה, גיטרות, כלי מקלדת
* סם הולנד – הנדסה
* מייקל אילברט – הנדסה
* קורי בייס – עוזר הנדסה
* ג'רמי לרטולה – עוזר הנדסה
* סרבן גניאה – מיקסינג

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000<small></small>
|-
!הממלכה המאוחדת (BPI)<ref name=":2" />
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2017
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":8" />
|}

== קישורים חיצוניים ==

== הערות שוליים ==

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירי אלקטרופופ